Διοίκηση Αεροπορικής Εκπαίδευσης

Η Διοίκηση Αεροπορικής Εκπαίδευσης (Δ.Α.Ε.) είναι Διοίκηση του Γενικού Επιτελείου Αεροπορίας της Ελληνικής Πολεμικής Αεροπορίας. Είναι υπεύθυνη για την παρεχόμενη εκπαίδευση στο προσωπικό της Πολεμικής Αεροπορίας. Έχει έδρα το αεροδρόμιο του Τατοϊου.

Ιστορία 
Η (ΔΑΕ) συγκροτήθηκε το 1955 με την ονομασία 31ο Αρχηγείο Αεροπορικής Εκπαίδευσης το οποίο εγκαταστάθηκε αρχικά σε κτίριο στο κέντρο της Αθήνας στην οδό Μάρνης 6, με σκοπό τον σχεδιασμό και την βελτίωση της εκπαίδευσης στο προσωπικό της Π.Α.

Το 1955 μετεγκαταστάθηκε στο Παλαιό Φάληρο, στις εγκαταστάσεις του ΚΕΑ, αλλά το 1959 θα μεταφερθεί στην Αεροπορική Βάση Δεκέλειας (Τατοί), στο κτίριο της Σχολής Πολέμου Αεροπορίας.
Το 1968 μετονομάζεται από 31ο Αρχηγείο Αεροπορικής Εκπαίδευσης σε 31η Διοίκηση Αεροπορικής Εκπαίδευσης. Ενώ το 1979 καταργείται το αριθμητικό πρόθεμα 31 και η ονομασία παραμένει ως έχει μέχρι και σήμερα.

Το 1987 μέσα από την αναδιοργάνωση της Π.Α. γίνεται ενοποίηση με την ΔΑΥ και με την κατάργηση της ΔΑΕ αναλαμβάνει τα καθήκοντα και τις δραστηριότητές της, η ΔΑΥ και το ΓΕΑ.

Το 1993 με απόφαση του Ανωτάτου Αεροπορικού Συμβουλίου η ΔΑΕ επαναλειτουργή δοκιμαστικά για έξι μήνες και με νεώτερη απόφαση του ίδιου Συμβουλίου αποφασίστηκε η λειτουργία της γίνεται μόνιμη.

Αποστολή 
Η Αποστολή της ΔΑΕ είναι ο σχεδιασμός για την βελτίωση και εκπαίδευση του προσωπικού της Πολεμικής Αεροπορίας.

Επιμελείται της  βασικής στρατιωτικής και τεχνικής κατάρτιση για την Πολεμική Αεροπορία. Μέσα από τις Σχολές που διαθέτει προσφέρει εκπαίδευση αέρος στους Ίκαρους, ακαδημαϊκή και στρατιωτική εκμάθηση αλλά και αθλητική εκπαίδευση. 

Στρατολογεί και εκπαιδεύει τα στελέχη της σε υψηλού επιπέδου γνώσεων ώστε μετά την αποφοίτησή τους να στελεχώσουν την Πολεμική Αεροπορία. 
Παρέχει εκπαίδευση ειδικότητας σε Στρατεύσιμο Προσωπικό και ΕΠΟΠ  καθώς και μετεκπαίδευσης σε Μόνιμο προσωπικό (Στρατιωτικό ή Πολιτικό). 

Είναι υπεύθυνη για την επιμόρφωση και μετεκπαίδευση του μόνιμου στρατιωτικού και πολιτικού προσωπικού της ΠΑ στις τηλεπικοινωνίες, αεράμυνα, ηλεκτρονικού πολέμου, τεχνικών γνώσεων αλλά και στην παραγωγή αξιωματικών και υπαξιωματικών οι οποίοι θα στελεχώσουν την Πολεμική Αεροπορία.

Οργάνωση 
Διοίκηση Αεροπορικής Εκπαίδευσης (ΔΑΕ) με έδρα την Δεκέλεια (Τατοϊ).
Μονάδες ΔΑΕ
Σχολή Ικάρων
Σχολή Διοίκησης & Επιτελών ΠΑ (πρώην Σχολή Πολέμου Αεροπορίας)
Σχολή Τεχνικών Υπαξιωματικών Αεροπορίας (ΣΤΥΑ)
Σχολή Υπαξιωματικών Διοικητικών
Σχολή Ιπταμένων Ραδιοναυτίλων (ΣΙΡ)
120 Πτέρυγα Εκπάιδευσης Αέρος
361 Μοίρα Εκπαίδευσης Αέρος
362 Μοίρα Εκπαίδευσης Αέρος
363 Μοίρα Εκπαίδευσης Αέρος
364 Μοίρα Εκπαίδευσης Αέρος
Σχολείο Εκπαίδευσης Θαλάσσιας Επιβίωσης
123 Πτέρυγα Τεχνικής Εκπαίδευσης
124 Πτέρυγα Βασικής Εκπαίδευσης
128 Σμηναρχία Εκπαίδευσης Τηλεπικοινωνιών Ηλεκτρονικών
Επιμόρφωση - Μετεκπαίδευση Μονίμων Στελεχών
Σχολείο Επιμόρφωσης Αξ/κων εξ’ Ανθυπασπιστών (ΣΕΑΑ)
Σχολείο Ασφαλείας Πτήσεων & Εδάφους (ΣΑΠΕ)
Σχολείο Εκπαιδευτών Εδάφους (ΣΕΕ)
Σχολείο Επιτελών Εκπαίδευσης (ΣΕΠΕ)
Σχολή Ξένων Γλωσσών (ΣΞΓ)
Σχολείο Αξ/κών Πληροφοριών (ΣΑΠ)
Σχολείο Πληροφορικής (Αναλυτών, Προγραμματιστών, κ.α. με θέματα πληροφορικής)
Σχολεία  Χρήσης Η/Υ και Τεχνικών Η/Υ
Κέντρο Εκπαίδευσης Προσωπικού Αεράμυνας
Κέντρο Εκπαίδευσης Φρουρών - Σκύλων (ΚΕΦΣΚΥ)
Μουσείο Πολεμικής Αεροπορίας

Παραπομπές

Εξωτερικοί σύνδεσμοι 
 Πολεμική Αεροπορία

Ελληνική Πολεμική Αεροπορία